wickkiey/tamil-wikipedia-chunked huggingface dataset:
# நவூரு

## வரலாறு

நவூருவில் முதன் முதலாகக் கிட்டத்தட்ட 3,000 ஆண்டுகளுக்கு முன்னர் மைக்குரோனேசிய, மற்றும் பொலினேசிய மக்களால் குடியேற்றம் ஆரம்பமானது.  
1788 ஆம் ஆண்டில் பிரித்தானிய மாலுமியும் திமிங்கில வேட்டையாடியவருமான ஜோன் பேர்ன் என்பவரே நவூருவில் கால் வைத்த முதலாவது ஐரோப்பியர் ஆவார். அவர் இத்தீவிற்கு "இனிமையான தீவு" (*Pleasant Island*) எனப் பெயரிட்டார். 1830கள் தொடக்கத்தில் ஐரோப்பாவிலிருந்து திமிங்கில வேட்டையாளர்களாலும், குறிப்பாக நன்னீர் பெற்றுக் கொள்வதற்காகவும் கப்பல்கள் அடிக்கடி வந்து சென்றன. இக்காலப்பகுதியில் ஐரோப்பியக் கப்பல்களிலிருந்து தப்பி வந்தவர்கள் இங்கு வாழத் தொடங்கினர். இத்தீவு மக்கள் ஐரோப்பிய வணிகர்களுடன் மது வகைகளையும், துப்பாக்கிகளையும் தமது உணவுப் பொருட்களைக் கொடுத்துப் பண்டமாற்றம் செய்தார்கள். 1878 இல் ஆரம்பமான 12 இனங்களுக்கிடையேயான போரின் போது இந்தச் சுடுகலன்கள் பயன்படுத்தப்பட்டன. கிட்டத்தட்ட 10 ஆண்டுகள் வரை நீடித்த இப்போரில் ஏறத்தாழ 500 பேர் வரையில் (தீவின் மக்கள் தொகையில் மூன்றில் ஒரு பகுதியினர்) கொல்லப்பட்டனர்.  
1888 ஆம் ஆண்டில் நவூரு செருமனியுடன் இணைக்கப்பட்டு மார்சல் தீவு காப்பரசின் கீழ் நிருவகிக்கப்பட்டது. செருமனியரின் வரவு அந்நாட்டில் உள்நாட்டுப் போரை முடிவுக்குக் கொண்டு வந்தது, நவூரு மன்னர்களின் ஆளுகைக்குள் வந்தது. இத்தீவின் மன்னர்களில் ஆயுவேயிதா என்பவர் குறிப்பிடத்தக்கவர். கிறித்தவ மதப்பரப்புனர்கள் 1888 இல் கில்பர்ட் தீவுகளில் இருந்து வந்தனர். செருமனியக் குடியேற்றவாதிகள் இத்தீவை நவோடோ என்றும், ஒனெவேரோ என்றும் அழைத்தனர். முப்பதாண்டுகளுக்கு செருமனியினர் இத்தீவைத் தமது கட்டுப்பாட்டுக்குள் வைத்திருந்தனர். உள்ளூர்ப் பெண்ணைத் திருமணம் புரிந்த செருமனிய வணிகர் இராபர்ட் ராசுச் என்பவர் 1890 ஆம் ஆண்டில் நவூருவின் முதலாவது செருமனிய நிருவாகியாக நியமிக்கப்பட்டார்.  
1900 ஆம் ஆண்டில் நவூருவில் வளவாய்ப்புத் தேடுநரான ஆல்பர்ட் எலிசு என்பவரால் பொஸ்பேட்டு கண்டுபிடிக்கப்பட்டது. 1914 இல் முதலாம் உலகப் போர் ஆரம்பித்ததை அடுத்து நவூரு ஆத்திரேலியப் படையினரால் கைப்பற்றப்பட்டது. இதனை அடுத்து ஆத்திரேலியா, நியூசிலாந்து, ஐக்கிய இராச்சியம் ஆகியன நவூரு தீவு உடன்படிக்கையில் 1919 இல் கையெழுத்திட்டன. இதன்படி நவூருத் தீவில் பொஸ்பேட்டுகளை தோண்டி எடுப்பதற்கு பிரித்தானிய பொஸ்பேட்டு ஆணையத்திற்கு உரிமைகள் வழங்கப்பட்டன.  
1920 இல் நவூருவில் ஒரு வகைக் கொள்ளை நோய் தாக்கியதில் உள்ளூர் மக்களில் 18 விழுக்காட்டினர் இறந்து போயினர். 1923 இல் உலக நாடுகளின் அமைப்பு நவூருவுக்கான பொறுப்பாளராக ஆத்திரேலியாவையும், இணைப் பொறுப்பாளர்களாக ஐக்கிய இராச்சியத்தையும், நியூசிலாந்தையும் நியமித்தது. 1940, திசம்பர் 6, மற்றும் திசம்பர் 7 இல் கொமெட், ஓரியன் ஆகிய செருமானியப் போர்க் கப்பல்கள் நவூரு கடல்பகுதியில் பல கப்பல்களை மூழ்கடித்து நவூருவின் பொஸ்பேட்டுச் சுரங்கப் பகுதிகளின் மீது குண்டுகளை வீசித் தாக்கின.  
பொறுப்பாட்சி நிறுவப்பட்டது. 1967 இல் பிரித்தானிய பொஸ்பேட்டு ஆணையத்திடம் இருந்த பங்குகள் அனைத்தையும் நவூரு பெற்றுகொண்டது. 1970 சூனில் நவூரு பொஸ்பேட்டு கூட்டுத்தாபனம் நிறுவப்பட்டது. 1989 இல், பொஸ்பேட்டு சுரங்கத் தொழிலினால் நவூரு தீவின் சுற்றுச் சூழலுக்கு ஏற்பட்ட தாக்கங்களுக்காக ஆத்திரேலியாவுக்கு எதிராகப் பன்னாட்டு நீதிமன்றத்தில் நவூரு அரசு வழக்குத் தொடுத்தது. நவூருவில் இருந்த சுரங்கப் பகுதிகளில் மறுவாழ்வளிக்க உதவுவதாக ஆத்திரேலியா ஒப்புக் கொண்டது.
# நவூரு

## அரசியல்

நவூரு நாடாளுமன்ற முறையைக் கொண்ட ஒரு குடியரசு நாடு. நாடாளுமன்றத்துக்கு சுயேட்சையாகவே பொதுவாகவோ உறுப்பினர்கள் போட்டியிடுவர். இங்கு அரசியல் கட்சிகள் எதும் பொதுவான அமைப்பாக இல்லை. தற்போதைய நாடாளுமன்றத்தில் (2012) 18 பேரில் 15 பேர் சுயேட்சை உறுப்பினர்கள் ஆவர்.  
நவுறுவில் நிலவுடைமை முறை சற்று வேறுபட்டது. தீவின் நிலங்கள் அனைத்தும் தனியார்களோ அல்லது குடும்பங்களோ சொந்தமாக வைத்துள்ளனர். அரசாங்கமோ அல்லது அரசுத் திணைக்களங்களோ எந்த நிலத்தையும் உரிமையாக வைத்திருக்க முடியாது. நிலம் ஒன்றைப் பயன்படுத்துவதற்கு அரசாங்கம் அந்த நிலத்தின் உரிமையாளருடனான குத்தகை உடன்பாட்டில் மட்டுமே குறிப்பிட்ட நிலத்தைப் பெற்றுக் கொள்ளலாம். அத்துடன் நவூரு குடிமக்கள் அல்லாதோர் இங்கு நிலம் வாங்க உரித்துடையவர் அல்லர்.. 1991 இல் ஆசிய வளர்ச்சி வங்கியிலும், ஐக்கிய நாடுகளில் 1999 ஆம் ஆண்டிலும் இணைந்தது. நவூரு பசிபிக் தீவுகளின் ஒன்றியத்திலும் உறுப்பினராக உள்ளது. அமெரிக்கா தனது வளிமண்டல கதிரியக்க அளவீட்டுத் திட்டதிற்கான காலநிலை-கண்காணிப்பு நிலையம் ஒன்றை நவூரு தீவில் அமைத்துள்ளது.  
நவூருவில் இராணுவப் படை எதுவும் இல்லை, ஆனாலும் பொதுமக்களின் கட்டுப்பாட்டில் சிறிய அளவில் காவல்துறையினர் உள்ளனர். நவூரு அதிகாரபூர்வ நாணயமாக ஆத்திரேலிய டாலரைப் பயன்படுத்துகிறது.  
2002 சூலை 21 இல், சீனாவுடன் தூதரக உறவுகளை ஏற்படுத்தி $130 மில்லியன் நிதியுதவியை அந்நாட்டிடமிருந்து பெற்றுக் கொண்டது. இரண்டு நாட்களின் பின்னர் சீனக் குடியரசு நவூருவுடனான உறவுகளைத் துண்டித்தது. பின்னர் 2005 மே 14 இல் மீண்டும் சீனக் குடியரசுடன் உறவுகளைப் புதுப்பித்தது, இதனால் சீனாவுடனான உறவுகள் பாதிப்படைந்தன. ஆனாலும், சீனா தனது பிரதிநிதி ஒருவரை நவூருவில் தொடர்ந்து வைத்துள்ளது.  
2008 இல், நவூரு கொசோவோவைத் தனிநாடாக அங்கீகரித்தது, 2009 இல் சியார்சியாவில் இருந்து விடுதலையை அறிவித்த அப்காசியாவை அங்கீகரித்ததன் மூலம், உருசியா, நிக்கராகுவா, வெனிசுவேலா ஆகியவற்றுக்கு அடுத்ததாக அந்நாட்டை அங்கீகரித்த நான்காவது நாடானது. இதன் மூலம் நவூரு $50&nbsp;மில்லியன் நிவாரண உதவியை உருசியாவிடம் இருந்து பெற்றுக் கொண்டது. இம்முகாமில் இருந்தவர்களின் அகதி விண்ணப்பங்கள் பரீலிக்கப்பட்டு படிப்படியாக அவர்கள் ஆத்திரேலியாவுக்குள் அனுமதிக்கப்பட்டனர். 2006, 2007 காலப்பகுதிகளில் இலங்கையர் உட்பட மேலும் பலர் நவூருவுக்கு அனுப்பப்பட்டனர். 2008 ஆம் ஆண்டில் ஆத்திரேலியாவின் கெவின் ரட் அரசு இம்முகாமை மூடியது. 2012 செப்டம்பரில் கிறித்துமசுத் தீவில் தடுத்து வைக்கப்பட்டிருந்த இலங்கை அகதிகள் 30 பேரடங்கிய முதலாவது குழு நவூரு தடுப்பு முகாமுக்கு அனுப்பப்பட்டனர்
# நவூரு

## புவியியல்

நவூரு தென்மேற்கு பசிபிக் பெருங்கடலில் நிலநடுக் கோட்டின் தெற்கே 42 கி.மீ. தூரத்தில் உள்ள 21 சதுரகி.மீ. வளமான கரையோரப் பகுதி நிலம் கரையிலிருந்து 150 முதல் 300 மீட்டர்கள் வரை உள்ளே உள்ளது. நவூருவின் ஒரேயொரு வளமான நிலம் அத்தீவின் ஒடுக்கமான கரையோரப் பகுதியாகும். இங்கு தென்னை மரங்கள் அதிகளவில் உள்ளன. புவாடா வாவியைச் சுற்றியுள்ள பகுதியில் வாழை, அன்னாசி, மரக்கறிகள், தாழை மரங்கள் ஆகியனவும், புன்னை போன்ற கடின மரங்களும் விளைகின்றன.  
இத்தீவிற்குரிய உயர் தாவரங்களாக 60 வகைகள் இனங்காணப்பட்டுள்ளன. இவை எவையும் அகணிய உயிரிகள் அல்ல. தென்னை வேளாண்மை, சுரங்கத் தொழில், மற்றும் அறிமுகப்படுத்தப்பட்ட இனங்கள் இத்தீவிற்குரிய உள்ளூர்ப் பயிரின வேளாண்மைக்கு மிகவும் அச்சுறுத்தலாக இருந்து வந்துள்ளன.  
நவூருவில் இயற்கை நன்னீர் வளம் மிகக்குறைந்த அளவிலேயே உள்ளது. இங்குள்ளவர்கள் பெரும்பாலும் உப்பகற்றல் முறை மூலமே நன்னீரைப் பெற்று வருகின்றனர். நவூருவின் காலநிலை ஆண்டு முழுவதும் மிகவும் வெப்பமானதாகவே உள்ளது. நவம்பர் முதல் பெப்ரவரி வரை பருவப் பெயர்ச்சி மழை காணப்படுகிறது. ஆனாலும், சூறாவளிகள் மிகக் குறைவாகவே தாக்குகின்றன. ஆண்டு மழைவீழ்ச்சி அளவு இங்கு பெரிதும் மாறுபடுகின்றது, ஆனாலும் எல் நீனோ-தெற்கத்திய அலைவினால் வறண்ட காலநிலை இங்கு பெருமளவு பதியப்படுகின்றது. வெப்பநிலை பொதுவாகப் பகல் நேரத்தில் முதல் வரை ஆகவும், இரவு நேரத்தில் முதல் வரை ஆகவும் உள்ளது.
# நவூரு

## பொருளாதாரம்

பாசுப்பேட்டு சுரங்கத் தொழில் வழியாக 1980களில் நவூருவின் பொருளாதாரம் உச்சநிலையில் இருந்தது. மேலும் சில வளங்கள் அங்கு காணப்பட்டாலும், பெரும்பாலான தேவைகள் வெளிநாடுகளில் இருந்தே தருவிக்கப்பட்டன. பாசுப்பேட்டு வளம் குன்றி வருவதால் தற்போது சிறிய அளவிலேயே பாசுப்பேட்டு சுரங்கத் தொழில் நடைபெறுகின்றது. சுற்றுலாத் துறை நாட்டின் பொருளாதாரத்துக்கு பெருமளவு பங்கு வகிப்பதில்லை. 2001 முதல் 2007 வரை, இங்கு அமைக்கப்பட்ட ஆத்திரேலியாவுக்குள் சட்ட விரோதமாக நுழையும் அகதிகளுக்கான தடுப்பு முகாம் குறிப்பிடத்தக்க அளவு வருமானத்தை நாட்டுக்கு வழங்கி வந்தது. இது பின்னர் மூடப்பட்டு 2012 செப்டம்பரில் மீண்டும் திறக்கப்பட்டது.
# நவூரு

## மக்கள் பரம்பல்

சூலை 2011 தரவின் படி நவூருவின் மக்கள் தொகை 9,378 ஆகும்., பௌத்தர்கள் (9%), முசுலிம்கள் (2.2%) வசிக்கின்றனர்.  
நவூருவர்களின் எழுத்தறிவு 96&nbsp;விழுக்காடு ஆகும். ஆறு முதல் பன்னிரண்டு வயதானவர்களுக்குக் கல்வி கட்டாயமாக்கப்பட்டுள்ளது. தென் பசிபிக் பல்கலைக்கழகத்தின் வளாகம் ஒன்று இங்கு அமைந்துள்ளது.  
நவூருவர்களே உலகிலேயே அதிக உடற் பருமன் உள்ள மக்கள் ஆவர்: ஆண்களில் 97&nbsp;விழுக்காட்டினரும், பெண்களில் 93&nbsp;விழுக்காட்டினரும் அதிக உடற்பருமனைக் கொண்டுள்ளனர். இதன் விளைவாக, உலகின் அதிகளவு இரண்டாம் வகை நீரிழிவு நோய் நவூருவிலேயே காணப்படுகிறது. இங்குள்ள 40 விழுக்காட்டினர் இந்நோயால் பாதிக்கப்பட்டுள்ளனர். நவூருவர்களின் சராசரி ஆயுட்காலம் ஆண்களுக்கு 60.6&nbsp;ஆண்டுகளும், பெண்களுக்கு 68.0&nbsp;ஆண்டுகளும் (2009 தரவுகள்) ஆகும்.
# நவூரு

## பண்பாடு

விளையாடப்படுகிறது.]]
நவூரு மக்கள் ஐஜிபொங் என்ற பெண் தெய்வத்தை வழிபடும் பொலினேசிய மற்றும் மைக்குரோனேசிய கடற்பயணிகளின் வம்சாவழியினராவர். இங்கிருந்த 12 இனக்குழுக்களில் இரு குழுக்கள் 20ம் நூற்றாண்டில் அழிந்து போயினர். ஆதிவாசிகளின் பழைமையான பழக்க வழக்கங்கள் ஒரு சிலவே தற்போது பாதுகாக்கப்பட்டுள்ளன, ஆனாலும் பாரம்பரிய இசை, நடனம், ஓவியம், மீன்பிடித்தல் போன்றவை இப்போதும் நடைமுறையில் உள்ளன.  
நவூருவில் செய்திப் பத்திரிகைகள் எதுவும் வெளியிடப்படுவதில்லை. *முவினென் கோ* என்ற இதழ் இரு வாரங்களுக்கு ஒரு முறை வெளியிடப்படுகிறது. என்டிவி என்ற பெயரில் அரசு தொலைக்காட்சி இயங்குகிறது. இது முக்கியமாக ஆத்திரேலிய, நியூசிலாந்து நிகழ்ச்சிகளை ஒளிபரப்புகிறது. அத்துடன் அரசின் நவூரு வானொலி ஆத்திரேலிய வானொலி, மற்றும் பிபிசி செய்திகளை ஒலிபரப்புகிறது.  
நவூருவில் அவுஸ்திரேலியக் காற்பந்தாட்டம், பாரம் தூக்குதல் ஆகியவை தேசிய விளையாட்டுகள் ஆகும். நவூரு பொதுநலவாய விளையாட்டுக்கள், கோடை ஒலிம்பிக் போட்டிகள் ஆகியவற்றில் பங்கு பற்றுகிறது.
# நவூரு

## உயிர்ப் பல்வகைமை

நவூருவில் பாசுப்பேட்டு சுரங்கத் தொழில், தாவர வளர்ச்சிக் குறைபாடு போன்ற காரணங்களால் விலங்கு வளம் இங்கு மிகக் குறைவாகவே உள்ளது. பல உள்நாட்டுப் பறவைகள் காணாமல் போயுள்ளன அல்லது அவற்றின் வாழ்விடங்கள் அழிக்கப்பட்டமையால் அவை அழிந்து போயின. நவூருவில் பசுமை குறைவாக உள்ளமையே இத்தீவில் விலங்கு வளம் குறைவாக உள்ளமைக்கு முக்கிய காரணம் ஆகும். எலிகள் போன்ற சிறிய வகைக் கொறிணிகள் இத்தீவில் காணப்படுகின்றன. காட்டுப் பன்றிகள், வீட்டுப் பறவையினங்கள் வேறு இடங்களிலிருந்து அறிமுகப்படுத்தப்பட்டன. ஆழம் அதிகமில்லாத கடலடிப் பாறைகள் அதிகம் உள்ளதால் மீன் பிடித்தல், நீரில் குதித்து மூழ்குதல் போன்றவை இங்கு சுற்றுலாப் பயணிகளிடையே மிகவும் புகழ்பெற்ற பொழுதுபோக்குகளாகும்.
# ஆசலர்

உள்ள கோயா மலையில் உள்ள ஆசலர் சிலை]]  
**ஆசலர்** வஜ்ரயான பௌத்தத்தில் கர்பகோசதாதுவின் ஐந்து வித்யாராஜாக்களில் ஒருவர் ஆவார். இவரை *ஆசநாதர்*, *ஆர்யாசலநாதர்*, *ஆசல-வித்யாராஜா* மற்றும் *சண்டமஹாரோஷனர்* என பலவாறாக அழைப்பர். *அசல (अचल)* என்ற வடமொழிச்சொல்லுக்கு *அசைக்க இயலாத* என்று பொருள். இது போதிசத்துவர்கள் பயணம் செய்யும் பத்து பூமிகளுள் எட்டாவது பூமியின் (அசலம்) பெயராக இருப்பது குறிப்பிடத்தக்கது.  
ஆசலர் மாயத்தை அழிப்பவர் ஆவார். இவர் சிற்றின்ப ஆசைகளால *அசைக்க இயலாதவர்* என்பதையே இவருடைய பெயர் குறிப்பிடுகிறது. மிகவும் உக்கிரமான உருவத்தை கொண்டிருந்தாலும், புத்தரின் போதனைகளை கொண்டு சென்று அனைத்து உயிர்களுக்கு வழிகாட்டுவதே இவரின் பணி ஆகும். இவர் குறிக்கொள்களை அடைவதற்கு உதவுபவராகவும் பாதுகாவலராகவும் கருதப்படுகிறார்.  
அக்ஷோப்யர் என்ற பெயர் கூட *அசைக்க இயலாத* என்ற பொருள் கொண்டிருப்பததால், சில நேரத்தில் இருவர் ஒருவரை குறிப்பதாக தவறாக கருதப்படுகிறது. எனினும் அக்ஷோப்யர் புத்தர் ஆவர். ஆசல வித்யாராஜா ஜப்பானில் வணங்கப்படும் பதின்மூன்று புத்தர்களுள் ஒருவர் ஆவார்.
# ஆசலர்

## ஆசலர்

பௌத்தத்தில் அறிவு மற்றும் நெருப்பின் அதிதேவதையாக இருக்கின்றார். இவர் விதயாராஜாக்களுள் மிகவும் முக்கியத்தும் வாய்ந்தவராக உள்ளார். ஆபத்து ஏற்படும் போது காப்பாற்றுவதற்காக ஆசலர் அழைக்கப்படுகிறார். இவருடைய கோவில் ஜப்பானின் ஓகியாமா மலையின் மீது அமைந்துள்ளது. ஆசலர் ஒரு தீப்பிழம்புகள் சூழப்பட்ட அழகற்ற முதியவராக காணப்படுகிறார். இவரை காண்பவர்கள் அனைவருக்கும் குருடர்கள் ஆவதாக நம்பப்படுகின்றனர். ஆசலை குறித்த புகழ்பெற்ற கதையில், ஓ ஆய் சன் என்ற இளம்பெண் ஜப்பானின் ஆவா மாகானத்தின் ஒஹாராவில் உள்ள அவரது கோவில் அருகில் உள்ள அருவியின் கீழ் நிர்வாணமாக 100 நாட்கள் அவரை வேண்டி வந்தார். அதன் பலனாக அவளது தந்தையின் நோய் தீர்ந்ததாக கூறப்படுகிறது.
# ஆசலர்

## சித்தரிப்பு

ஆசலர் பொதுவாக அசுரர்களை அடக்குவதற்கு வலது கையில் வாளுடனுடம், அவர்களை கட்டுவதற்கு இடது கையில் பாசத்துடனும் காணப்படுகிறார். இவருடைய வாள் குணப்படுத்துவதற்கும் பயன்படுத்தப்படுகிறது. மனத்தூய்மையை குறிக்கும் விதமாக நீல முகத்துடன் தீப்பிழம்புகள் சூழ காணப்படுகிறார். அவருடைய அசையா உறுதியை குறிக்கும் விதமாக பாறையில் நின்றவாறு அல்லது அமர்ந்தவாறு இருக்கிறார். அவரது கூந்தல் ஏழு முடிச்சுகளை கொண்டிருக்கிறது. மேலும் அவ்வப்போது இரு கோரப்பற்களுடன் காட்சியளிக்கிறார், ஒன்று கீழ்புறமும் இன்னொன்று மேற்புறமும் நோக்கிய விதமாக உள்ளது
# செறுகுன்னப்புழா

**செறுகுன்னப்புழா** மங்களம் ஆற்றின் துணையாறுகளுள் ஒன்று. மங்களம் ஆறு, கேரளாவின் இரண்டாவது நீளமான ஆறான பாரதப்புழாவின் துணையாறுகளில் ஒன்றான காயத்ரிப்புழாவின் துணையாறு ஆகும். இவ்வாறு இயற்கை அழகு மிகுந்த இடங்களினூடு ஓடுகின்றது. பாலக்காட்டில் இருந்து சுமார் 48 கி.மீ. தொலைவில் உள்ளதும், கேரளாவிலுள்ள சுற்றுலாத் தலங்களில் ஒன்றானதுமாக விளங்கும் மங்கலம் அணை செறுகுன்னப்புழாவின் குறுக்கேயே கட்டப்பட்டுள்ளது.
# கர்பகோசதாது

நடுநாயகமாக கொண்டு, எட்டு புத்தர்களும் போதிசத்துவர்களும் சூழ்ந்து காணப்படுகின்றனர். (உச்சியில் இருந்து கடிகார முறையில்: அக்ஷோப்யர், சமந்தபத்திரர், ரத்தினசம்பவர், மஞ்சுஸ்ரீ, அமிதாபர், அவலோகிதேஷ்வரர், அமோகசித்தி, மைத்திரேயர்)]]  
வஜ்ரயான பௌத்தத்தில், **கர்பகோசதாது** (சமஸ்கிருதம்: गर्भकोस-धातु; ஜப்பானியம்: 胎蔵界 *டைஸோகை*) அல்லது **கர்ப மண்டலம்** என்பது ஐந்து வித்யாராஜாக்கள் வசிக்கும் மண்டலம் ஆகும்.  
கர்மகோசதாதுவை குறித்த விவரங்கள் மகாவைரோசன சூத்திரத்தில் காணப்படுகிறது. இந்த மண்டலத்தின் பெயர் மகாவைரோசன சூத்திரத்தின் இரண்டாம் அதிகாரத்தில் இருந்து பெறப்படுகிறது. அதில் மஹாவைரோசனர் இந்த மண்டலத்தின் ரகசிய போதனைகளை வஜ்ரசத்துவருக்கு தன்னுடைய *காருண்ய கர்பத்தில்* இருந்து உபதேசித்ததாக கூறப்பட்டுள்ளது. .  
அனைத்து மண்டலங்களுள் கர்பகோசதாதுவும், வஜ்ரதாதுவும் மிகவும் புகழ்பெற்றவை. இவ்விரு மண்டலங்களும் இணைந்து இரு பிரிவு மண்டலம் என்ற ஒன்றை உருவாக்குகின்றன. கர்பகோசதாதுவும் வஜ்ரதாதுவும் இணைந்து ஷிங்கோன் பௌத்த சடங்கான அபிஷேகத்தில் மிகவும் முக்கியத்துவம் வாய்ந்தவையாக உள்ளன. பாரம்பரிய ஷிங்கோன் பௌத்த அறைகளும், இந்த கர்ப மண்டலத்தின் படம் கிழக்கு சுவரின் மாட்டப்படுகிறது. இது மஹாவைரோசன புத்தரின் போதியின் இளைய நிலையை குறிப்பதாக கருதப்படுகிறது. அதே நேரத்தில் வஜ்ரதாதுவின் படம் மேற்கு சுவரின் மாட்டப்படுகிறது. இது வைரோசனரின் இறுதி நிலையை குறிப்பதாகும்
# உடுவில்

**உடுவில்** (*Uduvil*) இலங்கையின் வடக்கே யாழ்ப்பாண மாவட்டத்தில், வலிகாமம் பகுதியில், உடுவில் பிரதேச செயலாளர் பிரிவில் உள்ள ஒரு கிராமம். இது நான்கு புறமும் நெல் வயல்களும், மரக்கறி விளை நிலங்களும் சூழ்ந்துள்ள ஊர். யாழ்ப்பாண நகருக்கு வடக்கே சுமார் 8 கிலோ மீட்டர்கள் தொலைவில் அமைந்துள்ளது. சுன்னாகம், கந்தரோடை, சங்குவேலி, மானிப்பாய், சுதுமலை, இணுவில் என்னும் ஊர்கள் உடுவிலின் எல்லைகளாக அமைந்துள்ளன. யாழ்ப்பாண நகரில் இருந்து வடக்கு நோக்கி உடுவிலைத் தொட்டுச் செல்லும் காங்கேசன்துறை வீதியும், மருதனார்மடம் சந்தியிலிருந்து, மேற்கு நோக்கி உடுவிலை ஊடறுத்துச் செல்லும் கைதடி - மானிப்பாய் வீதியும் உடுவில் ஊடான பிரதான போக்குவரத்து மார்க்கங்களாகும்.
# உடுவில்

## மக்கள்

இங்குள்ள மக்கள் தமிழர்களாவர். பேசும் மொழி தமிழ் மொழி. இங்கு இந்துக்களும், கிறித்தவர்களும் ஒருங்கே வாழ்ந்து வருகின்றார்கள். கிறிஸ்தவர்களில் கத்தோலிக்க மதத்தை பின்பற்றுபவர்கள் அதிகமானாலும் புரட்டஸ்தாந்து மதத்தையும் பிற்காலங்களில் தோன்றிய ஏனைய கிறித்தவ மதப் பிரிவுகளைப் பின்பற்றுபவர்களும் வாழ்கின்றார்கள்.
# உடுவில்

## தொழில்கள்

இங்குள்ள மக்களின் பிரதான தொழிலாக விவசாயமே விளங்கி வருகின்றது. ஆயினும் கல்வியறிவு வளர்ச்சியாலும், மக்கள் பொருளாதார ரீதியாக முன்னேற விளைந்தமையாலும், வாழ்க்கை செலவு அதிகரிப்பினாலும் தற்போதைய இளம் சந்ததியினர் அரசாங்க மற்றும் தனியார் தொழில்களை பெரும்பாலும் நாடிச் செல்கின்றனர். பலர் புதிய வியாபார, வணிக முயற்சிகளில் தம்மை ஈடுபடுத்தியுள்ளனர். இவற்றினை விட பரம்பரை பரம்பரையாக குறிப்பிட்ட சில தொழில்களில் ஈடுபட்டு வந்தவர்கள், சிலர் வேறு தொழில்களை நாடிச் செல்ல மற்றயவர்கள் தம் பரம்பரை தொழிலையே நம்பி வாழ்ந்து வருகின்றனர்.
# உடுவில்

## உடுவிலின் எல்லைகளிலுள்ள கிராமங்கள்

- வடக்கு மற்றும் கிழக்கின் ஒரு பகுதி - சுன்னாகம்
- வடமேற்கு - கந்தரோடை
- மேற்கு - சங்குவேலி
- தென் மேற்கு - மானிப்பாய் மற்றும் சுதுமலை
- தெற்கு - இணுவில்
# உடுவில்

## உடுவில் கிராம சேவையாளர் பிரிவுகள்

உடுவில் கிராமமானது 5 கிராம அலுவலர் பிரிவுகளை கொண்டுள்ளது.
அவையாவன
- யா/182 உடுவில் தென் மேற்கு
- யா/183 உடுவில் தென் கிழக்கு
- யா/184 உடுவில் மத்தி
- யா/185 உடுவில் வட மத்தி
- யா/186 உடுவில் வடக்கு
# உடுவில்

## உடுவிலில் அமைந்துள்ள பாடசாலைகள்

- இராமநாதன் மகளிர் கல்லூரி
- யாழ். பலகலைக்கழக இசை, நுண்கலைப்பிரிவு
- உடுவில் மகளிர் கல்லூரி (தரம் 1 முதல் உயர்தரம் வரை) அமெரிக்க மிஷனால் நிறுவப்பட்ட பெண்கள் பாடசாலை. யாழ்ப்பாணத்தின் பிரபலமான பாடசாலைகளுள் ஒன்று. பெண்கள் தங்கிப் படிப்பதற்காக அமைக்கப்பட்ட இது, இவ்வகையில் தெற்காசியாவிலேயே முதலாவது எனக் கூறப்படுகின்றது. இதற்கென ஒரு நீண்ட தனி வரலாறும் கல்விப் பாரம்பரியமும் இருக்கின்றது.
- உடுவில் அமெரிக்க மிஷன் தமிழ் கலவன் பாடசாலை (தரம் 1-5 வரை)
- உடுவில் மான்ஸ் தமிழ் கலவன் பாடசாலை (தரம் 1-5 வரை)
- உடுவில் மான்ஸ் மகா வித்தியாலயம் (தரம் 1-11 வரை)
- உடுவில் முருகமூர்த்தி வித்தியாலயம் (தரம் 1-11 வரை)
- உடுவில் மல்வத்தை ரோமன் கத்தோலிக்க தமிழ்க்கலவன் பாடசாலை (தரம் 1-5 வரை)
- புதுமடம் அரசினர் தமிழ்க்கலவன் பாடசாலை (தரம் 1-5 வரை)
# உடுவில்

## உடுவிலில் அமைந்துள்ள இந்து ஆலயங்கள்

- உடுவில் மீனாட்சி சுந்தரேசுவரர் ஆலயம் உடுவில் கிராமத்தில் அமைந்துள்ள பிரபலமான ஒரு இந்து ஆலயம் எனலாம். இது பொதுவாக உடுவில் அம்மன் கோயில் எனவும் அறியப்படுகிறது.
- உடுவில் சிவஞானப் பிள்ளையார் ஆலயம்
- உடுவில் கிழக்கு கற்பகப் பிள்ளையார் ஆலயம்
- உடுவில் மருதனார்மடம் சுந்தர ஆஞ்சநேயர் ஆலயம்
- உடுவில் அம்பலவாணர் வீதி நாகம்மாள் ஆலயம்
- உடுவில் வடக்கு நாச்சியம்மன் ஆலயம்
- உடுவில் காளி அம்பாள் ஆலயம்
- உடுவில் முருகமூர்த்தி ஆலயம்
- உடுவில் பஞ்சமுக பிள்ளையார் ஆலயம்
- உடுவில் ஸ்ரீ பெரிய நாயகி அம்பாள் ஆலயம்
- உடுவில் மல்வம் ஸ்ரீ இராஜராஜேஸ்வரி அம்பாள் ஆலயம்
- உடுவில் நாகபூசணி அம்மன் கோயில்
# உடுவில்

## உடுவிலில் அமைந்துள்ள இந்து ஆலயங்கள்

### உடுவிலில் அமைந்துள்ள கிறித்தவத் தேவாலயங்கள்

இங்கு பல கிறித்தவ தேவாலயங்களும் அமைந்துள்ளன. அவையாவன
- உடுவில் புனித செபமாலை மாதா ஆலயம்
- உடுவில் அமெரிக்க மிஷன் கிறிஸ்தவ தேவாலயம்
- உடுவில் மல்வம் திருக்குடும்ப ஆலயம்
- உடுவில் புதுமடம் கிறிஸ்தவ தேவாலயம்
# உடுவில்

## முக்கியமானவை

- உடுவில் பிரதேச செயலகம்
- வலிகாமம் தெற்கு பிரதேச சபை தலைமைச் செயலகம்
- உடுவில் பொதுசன நூலகம்
- உடுவில் துணை பொதுசன நூலகம் - மருதனார்மடம்
- மருதனார்மடம் வேளாண் சந்தை
- "வாழ்வகம்"-விழிப்புலன் வலுவிழந்தோர் காப்பகம் தனியார் அமைப்பு
- கேன் (CANE) வடக்கு கிழக்கு புற்றுநோய் உதவி - புற்றுநோயளர் காப்பகம் தனியார் அமைப்பு
- அரசினர் ஆரம்ப சுகாதார பராமரிப்புப் பிரிவு (Primary Medical Care Unit)
- The ARK - மன நலம் குன்றிய சிறுவர் காப்பகம்
- ஜசுபி (JACHUFI) பழச்சாறு மற்றும் பான உற்பத்தி தொழிற்சாலை
# விக்கிப்பீடியா:காப்புரிமை வார்ப்புருக்கள்

## கட்டற்ற படிமங்கள்

### கிரியேட்டிவ் காமன்ஸ்

இந்த அனுமதியின் கீழ்ப் பொதுவாகக் காப்புரிமைதாரர் கூறியவிதத்தில் அவருக்கு உரிமைஅளிக்கப்பட்டிருக்க வேண்டும்.  
- — எட்ரிபியுசன் பதிப்பு 1.0
- — எட்ரிபியுசன் பதிப்பு 2.0
- — எட்ரிபியுசன் பதிப்பு 1.0 வரைபடங்களுக்கானது.
- — எட்ரிபியுசன் பதிப்பு 1.0 வரைபடங்களுக்கானது.
- — வரைபடங்களுக்கானது.
- — எட்ரிபியுசன் பதிப்பு 2.5 இந்தியச் சட்டத்தின் படியானது.
- — Agência Brasil நிறுவனத்தின் காப்புரிமைக்குட்பட்டது.
- — செயார் எலைக் பதிப்பு 1.0
- — எட்ரிபியுசன் செயார் எலைக் பதிப்பு 1.0
- — எட்ரிபியுசன் செயார் எலைக் பதிப்பு 2.0
- — எட்ரிபியுசன் செயார் எலைக் பதிப்பு 2.0 தென் கொரியச் சட்டத்தின் படியானது.
- — எட்ரிபியுசன் செயார் எலைக் பதிப்பு 2.5
- — எட்ரிபியுசன் செயார் எலைக் பதிப்பு 2.5 இந்தியச் சட்டத்தின் படியானது.
- — எட்ரிபியுசன் பதிப்பு 3.0
- — கோலிவுட் டுடே தளத்துக்குச் சொந்தமான கிரியேட்டிவ் காமன்ஸ்
- — எட்ரிபியுசன் செயார் எலைக் பதிப்பு 3.0
- — எட்ரிபியுசன் செயார் எலைக் பதிப்பு 2.5,2.0,1.0
# விக்கிப்பீடியா:காப்புரிமை வார்ப்புருக்கள்

## கட்டற்ற படிமங்கள்

### குனு

- — க்னூ தளையறு ஆவண உரிமம் (GFDL) (பின் அட்டை எழுத்துக்கள் எதுவுமின்றி)
- — க்னூ தளையறு ஆவண உரிமம் 1.2
- — க்னூ தளையறு ஆவண உரிமம் பதிவேற்றுபவர் காப்புரிமைக்காரர் என்பதை உணர்த்துகிறது.
- — க்னூ தளையறு ஆவண உரிமம், முந்தைய பொது உரிம படிமத்தில் மாற்றஞ் செய்து வெளியிடும் போது.
- — GFDL (http://opengeodb.de தளத்தின் படிமங்கள்)
- — விக்கிபீடியாவின் திரைக்காட்சிப் படிமங்கள்
- — க்னூ பொதுமக்கள் உரிமம் ( GPL ) இது மென்பொருளின் பாகமாகப் படிமங்களை வெளியிடப் பயன்படும் உரிமமாகும். நீங்கள் ஆக்கிய படிமங்களுக்கு இதனைப் பயன்படுத்த வேண்டாம் மாறாக அல்லது என்பவற்றைப் பயன்படுத்தவும்.
- — க்னூ பொதுமக்கள் உரிமம் , பதிப்பு 2 மாத்திரம்.
- — GNU Lesser General Public License. இது மென்பொருளின் பாகமாகப் படிமங்களை வெளியிடப் பயன்படும் உரிமமாகும். நீங்கள் ஆக்கிய படிமங்களுக்கு இதனைப் பயன்படுத்த வேண்டாம் மாறாக அல்லது என்பவற்றைப் பயன்படுத்தவும்.
- — *user* has released this image under the GFDL.
- - இது மென்பொருளின் பாகமாகப் படிமங்களை வெளியிடப் பயன்படும் உரிமமாகும். நீங்கள் ஆக்கிய படிமங்களுக்கு இதனைப் பயன்படுத்த வேண்டாம் மாறாக அல்லது என்பவற்றைப் பயன்படுத்தவும்.
# விக்கிப்பீடியா:காப்புரிமை வார்ப்புருக்கள்

## பொது உரிமப் படிமங்கள்

-
-
-
-
-  
- **சொந்தப் படிமங்கள்**
-
-
-
-
-  
- **அரசுகளின் பொது உரிமங்கள்**
-
-
- **ஐக்கிய அமெரிக்கா**
-
-
-
-
-  
- கலை
-
-
# விக்கிப்பீடியா:காப்புரிமை வார்ப்புருக்கள்

## பொது உரிமப் படிமங்கள்

### கட்டுப்பாடுகளுடன் பொது உரிமை

-
# விக்கிப்பீடியா:காப்புரிமை வார்ப்புருக்கள்

## நியாயமான பயன்பாட்டுப் படிமங்கள்

-
-
-  
- **விளம்பரங்கள்**
-
-
-
-  
- **நாணயங்கள்**
-
-  
- **திரைக்காட்சிகள்**
- மென்பொருள்
- இணையத்தளம்
- திரைப்படம்
- தொலைக்காட்சி  
- **அட்டைகள்**
- டிவிடி இறுவட்டு
- நூல்  
- **சின்னங்கள்**
-
-
-
-  
- **வரலாற்றுச் சிறப்பு**
-
-
-
-
# விக்கிப்பீடியா:காப்புரிமை வார்ப்புருக்கள்

## நியாயமான பயன்பாட்டுப் படிமங்கள்

### நியாமான பயன்பாட்டை மீறிய படிமங்கள்

-
-
# விக்கிப்பீடியா:காப்புரிமை வார்ப்புருக்கள்

## காப்புரிமை மீறிய படிமங்கள்

-
# வார்ப்புரு:No source user

## } தொடர்பான பிரச்சினை

இந்தப்படிமம் **எங்கிருந்து பெறப்பட்டது என்றத் தகவல் இணைக்கப்படவில்லை**.படிமம் ஒன்று எங்கிருந்து எடுக்கப்பட்டது என்ற விபரம் இணைக்கப்படுவதன் மூலம் படிமத்தின் காப்புரிமை சரிபார்க்கப்படலாம்.தயவு செய்து இப்படிமத்தின் மூலத்தையும் காப்புரிமையையும் விளக்கவும் அல்லது இவ்வார்ப்புரு இங்கு இணைக்கப்பட்ட நாளான } முதல் 7 நாட்களுக்குள் இப்படிமம் நீக்கப்படும். கால அவகாசம் வேண்டுமாயின் அதைப்பற்றி படிம பேச்சுப் பக்கத்தில் குறிப்பிடவும்.  
- படிமத்தை வேறு இணையத்தளம் ஒன்றிலிருந்து பெற்றீர்களானால் அவ்விணையத்தள முகவரியையும் அவர்களின் காப்புரிமை விதிகளையும் தரவும். மேலும் பொருத்தமான ஒன்ரையும் படிம பக்கத்தில் இணைத்துவிடவும்.
- படிமத்தை நீங்கள் ஆக்கியிருந்து GFDL பொது உரிமச்சான்று மூலம் பகிர விரும்பினால் என்ற வார்ப்புருவை இடலாம்.
- படிமம் காரணிகளுக்கு ஒத்துப்போவதாக கருதினால் எடுத்துக்காட்டாக என்ற வார்ப்புருவை இடலாம்.  
நீங்கள் வேறு படிங்களையும் பதிவேற்றியிருந்தால் அவற்றை எங்கிருந்து பெற்றீர்கள் மற்றும் அவற்றில் காப்புரிமை தகவல்களையும் இட்டுள்ளீர்களா என ஒரு முறை [ இந்த இணைப்பின்] வழிச்சென்று சரிபார்க்கவும்.
# விக்கிப்பீடியா:முதற்பக்கக் கட்டுரைகள்/ஜனவரி 31, 2007

**இந்திய தேசியக் கொடி** ஆங்கிலேயர்களிடம் இருந்து விடுதலை பெறுவதற்குச் சில நாட்களுக்கு முன்னர், 22 ஜூலை 1947 அன்று, தற்போதைய வடிவில், ஏற்கப்பட்டது. 26 ஜனவரி 1950 இல் இந்தியா குடியரசு நாடாக ஆகும் வரையிலும், அதன் பிறகும் இக்கொடி தேசியக் கொடியாக விளங்கி வருகிறது. இக்கொடி, 'மூவர்ண'க் கொடியாகவும் குறிப்பிடப் படுகிறது.  
நீள்சதுர வடிவில் உள்ள இக்கொடியில், மேலிருந்து கீழாக காவி, வெள்ளை, பச்சை ஆகிய மூன்று வர்ணங்கள் உண்டு. கொடியின் நடுவில், கடற்படை நீல வண்ண நிறத்தில் அசோகச் சக்கரம் என கூறப்படும் 24 கோல்களை கொண்ட சக்கரம் உண்டு. இச்சக்கரம் கொடியின் வெள்ளைப் பாகத்தின் உயரத்தில் நான்கில் மூன்று பாக உயரத்தை கொண்டது. கொடியின் முழு உயரம், முழு நீளத்தில் மூன்றில் இரண்டு பாகமாகும். இக்கொடி இந்தியப் போர்க் கொடியாகவும் விளங்கும்.  
---  
**ஓட்டன் சமவெளி** இலங்கையின் மத்திய மாகாணத்தில் அமைந்துள்ள பாதுகாக்கப்பட்ட தேசியப் வனப்பூங்காவாகும். இது மொத்தம் 3159.8 எக்டயார் பரப்பளவைக் கொண்டதுடன், சராசரியாக 2130 மீட்டர் (7000 அடி) உயரமானது. 1969 ஆண்டு முதல் வனவிலங்கு சரணாலயமாகக் காணப்பட்ட ஓட்டன் சமவெளி 1988 முதல் தேசியப் பூங்காவாக அறிவிக்கப்பட்டது. இங்கு பத்தனைப் புல் நிலங்களும் என்றும் பசுமையான மலைக்காடுகளும் காணப்படுகின்றன. இது நுவரெலியா நகரில் இருந்து 32 கிமீ தொலைவில் அமைந்துள்ளது. இது இலங்கையில் மிக உயரமானதும் தனிமைப்படுத்தப்பட்டதுமான மேட்டுநிலமாகும். இச்சமவெளி அயனமண்டல மழைக்காடுகளாலும் ஈரப்பதனப் புல் நிலங்களாலும் ஆனது. இது இலங்கையில் உயிரினப் பல்வகைமை கூடிய இடங்களில் ஒன்றாகும்.
# வஜ்ரதாது

வஜ்ரயான பௌத்தத்தில் *வஜ்ரதாது* (சமஸ்கிருதம்:*वज्रधातु*, ஜப் *kongōkai*) என்பது ஐந்து தியானி புத்தர்கள் வசிக்கும் ஒரு மண்டலம் ஆகும். இந்த மண்டலம் வஜ்ரசேகர சூத்திரம் என்ற மறைபொருள்(Esoteric) பௌத்த சூத்திரத்தை அடிப்படையாக கொண்டு எழுந்தது ஆகும்.  
அனைத்து மண்டலங்களுள் கர்பகோசதாதுவும், வஜ்ரதாதுவும் மிகவும் புகழ்பெற்றவை. இவ்விரு மண்டலங்களும் இணைந்து இரு பிரிவு மண்டலம் என்ற ஒன்றை உருவாக்குகின்றன. கர்பகோசதாதுவும் வஜ்ரதாதுவும் இணைந்து ஷிங்கோன் பௌத்த சடங்கான அபிஷேகத்தில் மிகவும் முக்கியத்துவம் வாய்ந்தவையாக உள்ளன. பாரம்பரிய ஷிங்கோன் பௌத்த அறைகளும், இந்த கர்ப மண்டலத்தின் படம் கிழக்கு சுவரின் மாட்டப்படுகிறது. இது மஹாவைரோசன புத்தரின் போதியின் இளைய நிலையை குறிப்பதாக கருதப்படுகிறது. அதே நேரத்தில் வஜ்ரதாதுவின் படம் மேற்கு சுவரின் மாட்டப்படுகிறது. இது வைரோசனரின் இறுதி நிலையை குறிப்பதாகும்
# பட்டுக்கோட்டை விஸ்வநாதன்

**பட்டுக்கோட்டை விஸ்வநாதன்** அவர்கள் இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் இருக்கும் பன்னைவயல், என்னும் ஊரில் பிறந்தார். ம.தி.மு.க தணிக்கைக்குழு உறுப்பினராக இருந்த அவர்,வைகோ அவர்களின் நம்பிக்கைக்குரிய தளபதியாக விளங்கினர்.பட்டுக்கோட்டை நகரசபைக்கு இரண்டு முறை தலைவராக பொறுப்பேற்ற இவர், பல நல்ல திட்டங்களை செயல்படுத்தினார். ஒருமுறை இவரின் வேட்புமனு தள்ளுபடி செய்யப்பட்டதால் இவரின் துணைவியார் ஜெயபாரதி விஸ்வநாதனை நிற்கவைத்து நகரசபை தலைவராக வெற்றிபெறவைத்தார்.  
மதிமுக பிரிவிற்குமுன் திமுகவின் முக்கியநபராக இருந்த இவர், இதனைத்தொடர்ந்து திமுகவில் இருந்து விலக்கி வைக்கப்பட்டார். பின்னர் நீதிமன்றத்தில் இக்குற்றச்சாட்டு தள்ளிவைக்கப்பட்டது. மதிமுக, திமுகவில் இருந்து பிரிந்தபோது இவரும் மதிமுகவில் இணைந்தார். 2006ஆம் ஆண்டு நடைபெற்ற சட்டமன்ற தேர்தலில் மதிமுகவின் சார்பில் இவர் பட்டுக்கோட்டை (சட்டமன்றத் தொகுதி) யில் போட்டியிட்டு இரண்டாவது இடத்தைப் பெற்று தோல்வியடைந்தார். 16-07-2007 அன்று காலமானார்.
# இரு பிரிவு மண்டலம்

**இரு பிரிவு மண்டலம்** (ஜப். 両界曼荼羅 *Ryōkai mandara*) என்பது ஐந்து வித்யாராஜாக்களின் கர்பகோசதாதுவையும் ஐந்து தியானி புத்தரிகளின் வஜ்ரதாதுவையும் உள்ளடக்கிய ஒரு மண்டலம் ஆகும். இந்த மண்டலத்தில் சுமார் 414 பௌத்த தேவதாமூர்த்திகள் உள்ளதாக கருதப்படுகிறது.  
வஜ்ரதாது புத்தரின் மாறாத பிரபஞ்சத்தன்மையையும், கர்பகோசதாது புத்தரின் வீரியம் நிறைந்த செயல்பாட்டுடன் கூடிய தன்மையையும் குறிக்கிறது. எனவே மகாயான பௌத்தத்தில் இந்த இரு மண்டலங்களும் தர்மத்தை முழுவதுமாக குறிப்பதாக கருதப்படுகிறது. இவையே வஜ்ரயான பௌத்தத்தின் கருவாகவும் விளங்குகிறது. ஜப்பானிய ஷிங்கோன் பௌத்தத்தில் இந்த மண்டலத்தின் படங்கள் சுவரில் மாட்டப்படுகின்றன.
# போச்புரி

**போச்புரி** [போச்புரி : **𑂦𑂷𑂔𑂣𑂳𑂩𑂲 𑂦𑂰𑂭𑂰** ] ஒரு வட இந்திய மொழி. இது மேற்கு பீகார், வட மேற்கு சார்கண்ட், உத்தரபிரதேசத்தின் பூர்வாஞ்சல் பகுதி அதற்கு அண்டிய நேப்பாள நாட்டின் சில பகுதிகளிலும் பேசப்படுகிறது. இது தனி மொழியா அல்லது இந்தியின் வட்டார வழக்கா என்பது தொடர்பாக கருத்துவேறுபாடுகள் உண்டு. இந்திய அரசு இந்த மொழியை இந்தி மொழியின் வட்டார வழக்கு என்றே கருதுகிறது. இந்த மொழியில் ஒரு சில திரைப்படங்களும் உண்டு.
# போச்புரி

## பேசுவோர் எண்ணிக்கை

டைம்சு ஆவ் இந்தியா நாளிதழில் வெளியான கட்டுரையில் குறித்துள்ளபடி உத்தரப் பிரதேசத்தில் ஏறத்தாழ 70 மில்லியன் மக்களும், பீகாரில் மேலும் ஒரு 80 மில்லியன் மக்களும் போச்புரி மொழியைத் தங்கள் முதல் அல்லது இரண்டாவது மொழியாகப் பேசுகின்றனர். பீகார் மற்றும் பூவாஞ்சல் பகுதிகளின் வெளியேயும் மேலும் 6 மில்லியன் மக்கள் போச்புரி மொழியைப் பேசுகின்றார்கள். இப்பகுதிகள்: நேப்பாளம், குறிப்பாக அங்கே பிர்குஞ்சுப் பகுதி, மோரீசியசு, பீச்சி (Fiji), சுரினாம், கயானா, உகாண்டா, சிங்கப்பூர், டிரினிடாட் மற்றும் டொபாகோ, செயின்ட் வின்சென்ட், கிரெனாடின், ஐக்கிய இராச்சியம், அமெரிக்கா ஆகியவை ஆகும். ஆகவே உலகம் முழுவதிலும், போச்புரி மொழி பேசுவோர் ஏறத்தாழ 150 மில்லியன் ஆகும்.  
ஆனால் இந்தியாவின் ஏற்புபெற்ற 2001 ஆம் ஆண்டின் கணக்கெடுப்பின்படி, இந்தி மொழியின் வட்டாரக் கிளைமொழியாக (dialect), போச்புரி மொழி பேசுவோர் தொகை 33 மில்லியன் ஆகும்.
# வார்ப்புரு:GPL-self

<div id="imageLicense">
<div id="imageLicenseIcon"></div>
<div id="imageLicenseText">
இந்த ஆக்கத்தினை ஆக்கியவராகிய நான், கட்டற்ற மென்பொருள் நிறுவனத்தால் வெளியிடப்பட்ட குனூ பொதுமக்கள் உரிமத்தின், 2 அல்லது அதற்கு பிந்திய பதிப்பின் படி இவ்வாக்கத்தை நகலெடுக்க, விநியோகிக்க, மாற்றங்கள் செய்ய அனுமதியளிக்கிறேன்.  
இவ்வாக்கம் பயனுள்ளதாக கருதி வெளியிடப்படுகிறது எனினும், இவ்வாக்கம் **சந்தைபடுத்தக் கூடியதாகவோ** **குறிப்பிட்ட வேலைக்கு உகந்ததாகவோ** இருக்குமென்ற நேரடியான அல்லது மறைமுகமான எந்தவித **உத்தரவாதமும் வழங்கப்படவில்லை**. மேலதிகத் தகவல்களுக்கு குனூ பொதுமக்கள் உரிமத்தினை ஒரு முறைப் பார்க்கவும்.
</div>
</div>
<includeonly></includeonly><noinclude>
</noinclude>
# கொலம்பியா விண்ணோடம்

**கொலம்பியா விண்வெளி ஓடம்** (*Space Shuttle Columbia*) நாசாவின் ஒரு விண்கலம் ஆகும். இதுவே முதன் முதலில் விண்ணில் செலுத்தப்பட்ட விண்வெளி ஓடம் ஆகும். இந்த முதற் பயணம் STS-1 என்ற விண்கலத்தை ஏப்ரல் 12, 1981 இல் ஏற்றிச் சென்று ஏப்ரல் 14, 1981 இல் திரும்பியது. பெப்ரவரி 1, 2003 இல் கொலம்பியா தனது 28வது பயணத்தை வெற்றிகரமாக முடித்து பூமி திரும்புகையில் டெக்சாசுக்கு மேலே வெடித்துச் சிதறியதில் அதில் பயணம் செய்த கல்பனா சாவ்லா என்ற இந்திய பெண் உட்பட அனைத்து ஏழு விண்வெளிவீரர்களும் கொல்லப்பட்டனர்.
# கொலம்பியா விண்ணோடம்

## பயணங்கள்

கொலம்பியா விண்ணோடம் 28 தடவைகள் பயணித்தது. மொத்தம் 300.74 நாட்கள் விண்ணில் கழித்தது. 4,808 சுற்றுக்களை முடித்துக் கொண்டது. 125,204,911 மைல்கள் மொத்தமாகப் பயணித்தது.  
| # | நாள் | விண்கலம் | குறிப்புகள் |  |
| --- | --- | --- | --- | --- |
| 1 | 1981 ஏப்ரல் 12 | STS-1 | முதலாவது மீள்விண்கலப் பயணம் |  |
| 3 | 1982 மார்ச் 22 | STS-3 | First mission with an unpainted External tank. |  |
| 4 | 1982 ஜூன் 27 | STS-4 | Last shuttle R&D flight |  |
| 5 | 1982 நவம்பர் 11 | STS-5 | 4 பேரடங்கிய முதலாவது குழு, முதலாவது வர்த்தக செய்மதியைக் கொண்டு சென்றது. |  |
| 6 | 1983 நவம்பர் 28 | STS-9 | முதலாவது 6 பேரடங்கிய குழு, முதலாவது விண்வெளி ஆய்வுகூடம். |  |
| 7 | 1986 ஜனவரி 12 | STS-61-C | அகூநா கீழவை உறுப்பினர் பில் நெல்சன் சென்றார். |  |
| 8 | 1989 ஆகஸ்ட் 8 | STS-28 | Launched KH-11 reconnaissance satellite |  |
| 9 | 1990 ஜனவரி 9 | STS-32 | Retrieved Long Duration Exposure Facility |  |
| 10 | 1990 டிசம்பர் 2 | STS-35 | multiple X-கதிர் & UV தொலைக்காட்டிகள் ஆகியவற்றைக் கொண்டு சென்றது. |  |
| 11 | 1991 ஜூன் 5 | STS-40 | 5வது ஆய்வுகூடம் - Life Sciences-1 |  |
| 12 | 1992 ஜூன் 25 | STS-50 | U.S. Microgravity Laboratory 1 (USML-1) |  |
| 13 | 1992 அக்டோபர் 22 | STS-52 | Deployed Laser Geodynamic Satellite II |  |
| 14 | 1993 ஏப்ரல் 26 | STS-55 | German Spacelab D-2 Microgravity Research |  |
| 15 | 1993 அக்டோபர் 18 | STS-58 | Spacelab Life Sciences |  |
| 16 | 1994 மார்ச் 4 | STS-62 | United States Microgravity Payload-2 (USMP-2) |  |
| 17 | 1994 ஜூலை 8 | STS-65 | International Microgravity Laboratory (IML-2) |  |
| 18 | 1995 அக்டோபர் 20 | STS-73 | United States Microgravity Laboratory (USML-2) |  |
| 19 | 1996 பெப்ரவரி 22 | STS-75 | Tethered Satellite System Reflight (TSS-1R) |  |
| 20 | 1996 ஜூன் 20 | STS-78 | Life and Microgravity Spacelab (LMS) |  |
| 21 | 1996 நவம்பர் 19 | STS-80 | 3rd flight of Wake Shield Facility (WSF)/ longest Shuttle flight as of 2006 |  |
| 22 | 1997 ஏப்ரல் 4 | STS-83 | Microgravity Science Laboratory (MSL)- cut short |  |
| 23 | 1997 ஜூலை 1 | STS-94 | Microgravity Science Laboratory (MSL)- reflight |  |
| 24 | 1997 நவம்பர் 19 | STS-87 | United States Microgravity Payload (USMP-4) |  |
| 25 | 1998 ஏப்ரல் 13 | STS-90 | Neurolab – Spacelab |  |
| 26 | 1999 ஜூலை 23 | STS-93 | Deployed Chandra X-ray Observatory |  |
| 27 | 2002 மார்ச் 1 | STS-109] | ஹபிள் விண்வெளி தொலைக்காட்டி service mission (HSM-3B) |  |
| 28 | 2003 ஜனவரி 16 | STS-107 | A multi-disciplinary microgravity and Earth science research mission. பெப்ரவரி 1, 2003 திரும்பி வருகையில் ஏழு விண்வெளிவீரர்களுடன் அழிந்தது. | } |
# திறிகுவே இலீ

**திறிகுவே லீ** (*Trygve Halvdan Lie*) (ஜூலை 16, 1896 – டிசம்பர் 30, 1968) என்பவர் நோர்வேயின் ஓர் அரசியல்வாதியாவார். 1946 முதல் 1952 வரையில் ஐக்கிய நாடுகள் அவையின் உறுப்பு நாடுகளால் முதன்முதலாகத் தெரிவு செய்யப்பட்ட பொதுச் செயலாளராக இவர் பதவி வகித்தார்.
# நோய்

ஏற்படுவதற்கு முதன்மைக் காரணியாக உள்ள மைக்கோபாக்டீரியம் டியூபர்குளோசிஸ் தொற்று பாக்டீரியாவின் அணுக்கற்றை நுண்வரைவிப் படம்]]
**நோய்** (வியாதி, பிணி) என்பது உயிரினங்களின் உடலிலோ, மனதிலோ ஏற்படும் அசாதாரண நிலைகளைக் குறிக்கும். இதனை நலமற்ற நிலை, சீரழிந்த நிலை எனலாம். நோய் மனித வாழ்வின் நிலையான துன்பங்களில் ஒன்று. நோய் பொதுவாக அறிகுறிகள் (signs) மற்றும் உணர்குறிகளுடன் (symptoms) தொடர்புடைய மருத்துவ நிலை எனலாம். நோய் ஏற்படும்போது, நோய்வாய்ப்படும் உயிரினம் சில அசெளகரியங்களை, சீரற்ற நிலையை அல்லது அசாதாரண நிலையை உணர்தல் உணர்குறி என்றும், மருத்துவருக்குத் தெரியக்கூடிய அசாதாரண நிலைகள் அறிகுறிகள் எனவும் அழைக்கப்படுகின்றன.  
நோயானது உள்ளகக் காரணிகளாலும், வெளிக் காரணிகளாலும் தோற்றுவிக்கப்படலாம். நோய்க்காரணிகளால் ஏற்படக்கூடிய தொற்றுநோய்கள் வெளிக்காரணிகளால் ஏற்படும் நோய்களாகும். உடலின் செயற்பிறழ்வுகளால் ஏற்படும் தன்னெதிர்ப்பு நோய்கள் உள்ளகக்காரணிகளால் ஏற்படும் நோய்களாகும்.  
வலியை உண்டாக்கும் நிலைகள், உடலின் செயற்பிறழ்வுகள், கடுந்துன்பம் ஏற்படுத்துபவை, சமூகப் பிரச்சனைகளை உண்டாக்குபவை, ஒருவருக்கு மரணத்தை விளைவிக்கக்கூடியவை அல்லது நோய்வாய்ப்பட்டவருடன் உள்ளத் தொடர்பால் பிறருக்கு மரணத்திற்கு இணையாக நிகழும் பிரச்சனைகள் என மனிதர்களில் நோய் என்பது விரிவானதொரு பொருளில் உபயோகப்படுத்தப்படுகிறது. இத்தகு விரிவானதொரு பொருளில் சிலநேரங்களில், பிற சூழல்கள் அல்லது நோக்கங்களுக்காகத் தனித்துவமாக வகைப்படுத்தக்கூடியவையாக உள்ள காயங்கள், உடல் ஊனங்கள், நலச் சீர்கேடுகள், நோய்க்கூட்டறிகுறிகள், நோய்த்தொற்றுகள், தனிப்பட்ட நோய் உணர்குறிகள், பொது நிலையிலிருந்து விலகிய நடத்தைகள், மனித வடிவம் மற்றும் செயல்களில் உள்ள அசாதாரணமான வேறுபாடுகள் ஆகிய அனைத்தையும் நோய் என்றே குறிப்பிடுகின்றோம். சாதாரணமாக பிணிகள் உடலளவில் மட்டுமல்லாது உணர்வுப்பூர்வமாகவும் மனிதர்களைப் பாதிக்கின்றன. பலவிதமான வியாதிகளுடன் நோய்வாய்ப்பட்டு வாழ்வது வாழ்வைப் பற்றிய ஒருவரின் கண்ணோட்டத்தினை, மனோபாவத்தினை முற்றிலுமாக மாற்றியமைக்கக்கூடியதாகும்.  
நோய்வாய்ப்பட்டு இறப்பது இயற்கையான மரணமாகக் கருதப்படுகிறது. நோய்களை நோய் விளைவிக்கின்றவை, குறைபாட்டு நோய், பரம்பரை வியாதி, உடலியக்கப் பிறழ்வுகள் என நான்கு பெரும் பிரிவுகளாகப் பிரிக்கலாம். நோய்களைத் தொற்று நோய்கள், தொற்றா நோய்கள் என்றும் பிரிக்கலாம். மனிதர்களில் கொடிய வியாதியாகக் குருதியோட்டத்தைத் தடுக்கும் வளி குறைபாட்டு இதயநோயையும் (ischemic heart disease), இதற்கு அடுத்ததாகப் பெருமூளை குருதிக்குழல் நோய் (cerebrovascular disease), கீழ் சுவாசக்குழாய்த் தொற்றுகள் (lower respiratory infections) ஆகியவற்றைக் கூறலாம்.
# நோய்

## சொல்லியல்

### கோட்பாடுகள்

நோய், பிறழ்வுகள், நோயுற்ற விகிதம், உடல்நலக் குறைவு ஆகிய சொற்கள் ஒன்றுக்குப் பதில் இன்னொன்றாகப் பல இடங்களில் வேறுபடுத்தப்படாமல் உபயோகப்படுத்தப்படுகின்றன. சில இடங்களில், குறிப்பிட்ட சொற்களைப் பயன்படுத்துவது விரும்பப்படுகிறது.  
;நோய்
:சீரான உடல் நிலையைப் பாதிக்கின்ற, இயல்பான உடல், உள்ளப் பணிகளை முடக்கும் எந்தவொரு நிலைமையையும் பொதுவாக "நோய்" என்கிறோம். பொதுவாக, நோய் என்பது நோய்த்தொற்றுகளைக் குறிக்கப் பயன்படுத்தப்படுகிறது. மருத்துவச் சோதனைகளில் வெளிப்படையாகத் தெரியும் இத்தகு நோய்த்தொற்றுகள், தீ நுண்மங்கள், பாக்டீரியா, பூஞ்சை, மூத்தவிலங்கு, பலசெல் உயிரிகள் (multicellular organisms), பிறழ்வானப் புரதங்களான புரதப்பீழைகள் ஆகிய நுண்ணுயிரி நோய்க்காரணிகளால் உண்டாகின்றன. மருத்துவச் சோதனைகளில் வெளிப்படையாகத் தெரியாத அல்லது இயல்பான செயற்பாடுகளை முடக்காத தொற்றுகள் இருப்பது (உதாரணமாக, குடலில் உள்ள பாக்டீரியா, ஈஸ்டுகள்) நோய் என்று கருதப்படுவதில்லை. ஆனால், நோய்வளர் காலத்தில் நோய்க்குறிகளை உண்டாக்காத, பின்னர் நோய் அறிகுறிகளைத் தோற்றுவிக்கக்கூடிய நோய்த்தொற்றுகளைச் சாதாரணமாக நோய் என்றே அழைக்கிறோம். பிற நோய்ககளான புற்றுநோய், இதயக் குழலிய நோய், மரபணுப் பிறழ்ச்சி ஆகியவை தொற்றாநோய்கள் என்று அழைக்கப்படுகின்றன.  
;உடல்நலக் குறைவு
:*உடல்நலக் குறைவு* (illness), *நோயுணர்வு* (sickness) என்னும் சொற்கள் "நோய்" என்பதற்கு இணையானப் பெயர்களாகப் பொதுவாக வழங்கப்படுகின்றன என்றாலும், இப்பெயர்கள் சிலவேளைகளில் நோயாளிகள் தங்களுக்கேற்பட்ட நோயினைக் குறித்த தனிப்பட்ட அனுபவத்தைக் குறிப்பிட உபயோகப்படுத்தப்படுகின்றன. இதன்படி, உடல்நலக் குறைவில்லாமல் ஒருவர் நோய்வாய்ப்பட்டிருக்க முடியும் (உதாரணமாக, நோய்க்குறிகளற்ற மருத்துவ நிலையைக் கூறலாம்). அதேபோல, நோய்வாய்ப்படாமல் உடல்நலக் குறைவுடன் (உதாரணமாக, நோயற்ற நிலையை நோயுற்றதாக ஒருவர் எண்ணும் நிலைமை) இருக்க முடியும். உடல்நலக் குறைவு என்பது பெருமளவு நோய்த்தொற்றுகளினால் ஏற்படுவதில்லை. ஆனால், நம் உடலில் ஏற்படும் மாற்றங்களால் ஏற்படும் உடல்நலக் குறைபாடுகள் (எதிர்வினைகள்-நோயுணர்வு நிலை) நோய்த்தொற்றுகளை நீக்க உதவுகிறது. சோம்பல், மனத்தளர்ச்சி, பசியின்மை, தூக்கக்கலக்கம், மிகை வலியுணர்வு (hyperalgesia), ஒருமுகப்படுத்துவதில் சிக்கல்கள் போன்றவற்றை உடல்நலக் குறைபாடுகள் எனக் கூறலாம்.
;பெறப்பட்ட நோய்கள் (*Acquired disease*)
:ஒருவரின் வாழ்நாளில் ஏதாவது ஒரு கட்டத்தில் தொற்றிய நோய் அல்லது பிறவி நோயாக (congenital diseases) தொடரும் நோய்களை எதிர்த்து வாழும் நோய்நிலையாகும்.பெறப்பட்ட என்பது "தொற்று வழியாக பெறப்பட்டது" அல்லது ஒட்டுவாரரொட்டி என்பதைக் குறிப்பதாகும்.இது இரண்டாம் நிலை நோயைக் குறிக்கும். ஆனால் பெறப்பட்ட நோய் முதன்மை நோயாக இருக்கலாம்.  
;தீவிர நோய் நிலை (*Acute disease*)
:கடுமையான நோய் நிலையையும் குறிக்கிறது.  
;கடுஞ் சீரழிவுநோய் (*Chronic disease*)
:நீண்ட காலப்பிரச்சினையுள்ள நோய்  
;பிறவி நோய்கள் (*Congenital disease* )
:பிறப்பிலேயே இருக்கும் நோய். இது பெரும்பாலும், மரபணு மற்றும் மரபுவழியாகப் பரவுவதாகும். இது எச்.ஐ.வி / எய்ட்ஸ் போன்ற நோய்த்தொற்றுள்ள தாயிடமிருந்து குழந்தைக்கு நேரடியாக பரவுதல் போன்ற காரணங்களாக இருக்கலாம்.  
;மரபியல் நோய்கள் (*Genetic Disease*)
:மரபணு திடீர் மாற்றங்களால் ஏற்படும் மரபு வழி பரவும் நோய் நிலையை குறிக்கிறது.
# நோய்

## காரணிகள்

இன்ஃபுளுவென்சா போன்ற ஒரு சில தொடுதல் மூலம் பரவும் நோய்களாகவோ அல்லது பொதுவாக அறியப்படும் தொற்று நோய்க்களாகவோ நோய்க்காரணிகள் இருக்கக்கூடும். இந்த நோய்களை உண்டாக்குகின்ற நுண்ணுயிரிகளானது நோய்க்காரணிகளாக அறியப்படுகின்றன மற்றும் பாக்டீரியா வகைகள், வைரசுகள்,ஓரணு உயிர்கள் (protozoa) மற்றும் பூஞ்சை வகைகளும் இதில் அடங்கும்.தொற்று நோய்களானது தொற்றுள்ள பொருட்களை தொட்ட கைகள் மூலம் வாய்க்கோ, நோய்கிருமிகளைத் தாங்கித் திரியும் பூச்சிகள் கடிப்பதாலோ, அசுத்தமான உணவு மற்றும் நீரைப் பருகுவதாலோ (சில சமயங்களில் மலம் வழியாக) பரவுகின்றன . கூடுதலாக, பாலியல் பரவும் நோய்களும் உள்ளன. சில நோய்கள் தடுக்கப்படலாம் அல்லது பொருத்தமான ஊட்டச்சத்து எடுத்துக்கொள்வதன் மூலமும் பிந வாழ்க்கை முறை மூலமாகவும் நோய் பாதிப்பிலிருந்து சீராக்கிக்கொள்ளலாம்.  
புற்றுநோய், இதய நோய் மற்றும் மனநல குறைபாடுகள் போன்ற பெரும்பாலான நோய்கள் (சிலவற்றைத் தவிர) போன்றவை தொற்றா நோய்களாகும். பல தொற்றா நோய்கள் பகுதியாகவோ அல்லது முற்றிலுமாகவோ மரபணு அடிப்படையில் (மரபணு கோளாறு பார்க்கவும்) ஒரு தலைமுறையிலிருந்து இன்னொரு தலைமுறைக்கு பரவுவதாக உள்ளன.  
உடல்நலம் சார் சமூகக் காரணிகளும் (Social determinants of health -SODH) நோய் சமூக நலமும் அவர்களின் உடல்நலத்தை நிர்ணயிக்கின்றன.நோய்கள் பொதுவாக சமூக, பொருளாதார, அரசியல் மற்றும் சுற்றுச்சூழல் சூழ்நிலைகளுக்கு தொடர்புபடுத்தப்படுகின்றன.
# நோய்

## காரணிகளின் வகைகள்

### காற்று மூலம் பரவும் நோய்கள்

இந்த நோயானது காற்று வழியாக பரவும் அனைத்து தொற்று நோய்க்காரணிகளால் ஏற்படுகிறது.நோய்த்தாக்கத்தின் விளைவாக மருத்துவரீதியாக வெளிப்படையான நோயாகும் (அதாவது, நோய் அறிகுறிகள் அல்லது மருத்துவ நோய் பண்புகள் மூலமாக)
# நோய்

## காரணிகளின் வகைகள்

### தொற்று நோய்கள்

தொற்று நோய்கள் என்று அழைக்கப்படும் அவை பரவும் நோய்கள் என்றும் அழைக்கப்படுகிறது.தொற்று நோய்கள் - காய்ச்சல் அல்லது பொதுவான குளிர், பொதுவாக ஒரு நபரிடமிருந்து இன்னொருவருக்கு பரவுகிறது - பரவும் நோய்கள் என்பது ஒரு நபர் ஒருவருக்கொருவர் தொடாமலேயே காற்று , நீர், உணவு வழியாக பரவுகின்றன.
# நோய்

## காரணிகளின் வகைகள்

### உணவுவழிப் பரவும் நோய்கள்

நோய் விளைவிக்கும் பாக்டீரியங்கள், நச்சு, வைரசுகள்,ஒட்டுண்ணிகள் அடங்கிய உணவினை உட்கொள்வதால் உணவுவழிப் பரவும் நோய்கள் அல்லது உணவு நஞ்சாதல் ஏற்படுகிறது.
# நோய்

## காரணிகளின் வகைகள்

### வாழ்க்கை முறைகள்

தொழில்மயமாதலின் மூலமாக பல நாடுகளில், மக்களின் வாழ்க்கை முறைகளில் பெருமளவு மாற்றங்கள் ஏற்பட்டு வருகிறது. அவர்களின் பழக்கவழக்க மாற்றங்களும் போதிய உடலுழைப்பு இல்லாத காரணமும்,உமிநீக்கப்பட்ட மாவுப்பொருள் (refined carbohydrates) துரித உணவுப்பழக்க வழக்ககங்களும் , மாறுபக்க கொழுப்பு (trans fat) உணவுகளும், மது நுகர்வுப் பழக்கமும் வாழ்க்கை முறை நோய்களுக்கு முக்கிய காரணிகளாகும்.
# நோய்

## நோய்க் கடப்பாடு

நலக்குறைபாடுகளால் ஏற்படும் நிதி செலவீனம், இறப்பு, நோயுற்ற விகிதம், பிற சுட்டிகள் ஆகியவற்றைக் கொண்டு ஒரு பகுதியில் நிகழும் பாதிப்புகளைக் கணக்கிடுவது நோய்க் கடப்பாடு (Disease burden) எனப்படுகிறது.  
| நோய்ப்பகுப்பு | சாத்தியமாக வாழக்கூடிய ஆண்டுகளில் இழப்புச் சதவிகிதம், உலக அளவில் | வாழும் ஆண்டுகளின் இழப்புச் சதவிகிதம் (ஊனத்தை அனுசரித்து சீராக்கப்பட்டது), உலக அளவில் | சாத்தியமாக வாழக்கூடிய ஆண்டுகளில் இழப்புச் சதவிகிதம், ஐரோப்பா | வாழும் ஆண்டுகளின் இழப்புச் சதவிகிதம் (ஊனத்தை அனுசரித்து சீராக்கப்பட்டது), ஐரோப்பா | சாத்தியமாக வாழக்கூடிய ஆண்டுகளில் இழப்புச் சதவிகிதம், அமெரிக்கா, கனடா | வாழும் ஆண்டுகளின் இழப்புச் சதவிகிதம் (ஊனத்தை அனுசரித்து சீராக்கப்பட்டது), அமெரிக்கா, கனடா |  |
| --- | --- | --- | --- | --- | --- | --- | --- |
| தொற்று, ஒட்டுண்ணி நோய்கள், கீழ் சுவாசக்குழாய் தொற்றுகள், வயிற்றுப்போக்கு, எய்ட்சு, காச நோய், மலேரியா | 37% | 26% | 9% | 6% | 5% | 3% |  |
| உளப் பிறழ்ச்சி, எ.கா. பெரும் மனத் தளர்ச்சிச் சீர்குலைவு | 2% | 13% | 3% | 19% | 5% | 28% |  |
| காயங்கள், எ.கா.சாலை விபத்து | 14% | 12% | 18% | 13% | 18% | 10% |  |
| இதயக் குழலிய நோய்கள், முதன்மையாக மாரடைப்பு, பக்கவாதம் | 14% | 10% | 35% | 23% | 26% | 14% |  |
| குறைப்பிரசவம், கருமுந்திய கால இறப்புகள் | 11% | 8% | 4% | 2% | 3% | 2% |  |
| புற்றுநோய் | 8% | 5% | 19% | 11% | 25% | 13% | } |
# நோய்களை வகைப்படுத்தல்

நோய்கள் மனித வாழ்வின் நிலையான ஒர் அம்சம். நோய்கள் பல வகைப்படும். இவற்றை மருத்துவர்களோ அல்லது துறைசார் வல்லுனர்களோ வகைப்படுத்துவதே பொருந்தும். எனினும் நோய்கள் பற்றி பொது மக்கள் பல தகவல்களை தம்மிடம் கொண்டுள்ளார்கள். மேலும் பல தரப்பட்ட மருத்துவ வழிமுறைகள் உலகில் உண்டு. எனவே நோய்களை திறந்த முறையில் பல ஊற்றுக்களில் இருந்தும் தகவல்களை உள்வாங்கி வகைப்படுத்தும் முறை இன்று பல முனைகளில் மேற்கொள்ளப்படுகின்றது.  
தமிழ் விக்கிபீடியாவில் தமிழில் நோய்கள் பற்றி தகவல்களை சேகரிப்பது, உறுதிப்படுத்துவது தற்போது தொடங்கப்பட்டுள்ளது. இதில் நோய்களை வகைப்படுத்தல் ஒரு அவசியமான பங்கு வகிக்கின்றது.
# ஈழமக்கள் புரட்சிகர விடுதலை முன்னணி

**ஈழமக்கள் புரட்சிகர விடுதலை முன்னணி** (Eelam People's Revolutionary Liberation Front - EPRLF) ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். இதன் தோற்றுவிப்பாளரும் தலைவரும் செயலாளர் நாயகம் க பத்மநாபா என்பவர் ஆவார். இவ்வியக்கம், தமிழீழ விடுதலைப் புலிகள் இயக்கத்தால் கலைக்கும் படி தடைசெய்யப்பட்டு, மீண்டும் இந்திய இலங்கை ஒப்பந்தத்துக்குப் பின்னர் இந்திய அமைதி காக்கும் படையுடன் வந்து மீண்டும் இந்திய இராணுவத்தின் உதவியுடன் புலிகளுக்கு எதிராக இயங்கியது. இந்திய-இலங்கை ஒப்பந்த அடிப்படையில் அமைக்கப்பட்ட வட-கிழக்கு மாகாண சபையில் இந்த இயக்கம் முதன்மையானதாக இயங்கியது அல்லது இந்தியாவால் முக்கியத்துவம் கொடுக்கப்பட்டது. இந்திய இராணுவத்தினரால் உருவாக்கப்பட்ட வடக்கு கிழக்கு மாகாண சபையின் முதலமைச்சராக அ. வரதராஜ பெருமாள் ஆக்கப்பட்டார். இவர் பெயரளவிலான ஒரு முதலமைச்சராக மட்டுமே இருந்தாரே தவிர, முதலமைச்சர் எனும் வகையிலான செயல்பாடுகள் எதுவும் நடைபெறவில்லை. ஏறக்குறைய ஓராண்டு காலம் இந்த இயக்கம் வட-கிழக்கு நிர்வாகத்தில் இந்திய இராணுவ முகாம்கள் உள்ள பகுதிகளில் செல்வாக்கு கொண்டிருந்தது. இந்திய இராணுவம் வெளியேறியவுடன் இந்த இயக்கத்தின் முகாம்களும் மறைந்தன. இயக்க உறுப்பினர்களில் அதிகமானோர் இந்தியாவுக்கும் மற்றும் ஏனைய நாடுகளுக்கும் புலம் பெயர்ந்தனர். மிகுதியானோர் இந்திய-இலங்கை ஒருங்கிணைவின் படி இலங்கை அரசாங்கத்துடன் இணைந்து செயல்படத் தொடங்கினர்.  
2001 ஆம் ஆண்டு முதல் இக்கட்சியின் சுரேஷ் அணி என அழைக்கப்படும் குழுவினர் தமிழ் தேசிய கூட்டமைப்பில் இணைந்து செயற்படுகின்றனர்.  
இவ்வியக்கத்தினைச் சேர்ந்தவரானா புஸ்பராஜா எழுதிய *ஈழப் போராட்டத்தில் எனது சாட்சியம்* என்ற நூல் ஈழப் போராட்ட வரலாற்றின் குறிப்பிடத்தக்க ஆவணப் பதிவாக கருதப்படுகிறது.
# பிரதேச செயலாளர் பிரிவுகளின் பட்டியல் - வட மாகாணம், இலங்கை

இலங்கையின் வட மாகாணம், யாழ்ப்பாணம், கிளிநொச்சி, முல்லைத்தீவு, மன்னார், வவுனியா ஆகிய 5 மாவட்டங்களை உள்ளடக்கியுள்ளது. இவற்றில் மொத்தம் 30 **பிரதேச செயலாளர் பிரிவுகள்** அடங்கியுள்ளன. இவற்றுள் யாழ்ப்பாண மாவட்டத்தில் 14 பிரிவுகளும், கிளிநொச்சியில் 4 பிரிவுகளும், முல்லைத்தீவு, மன்னார் ஆகிய மாவட்டங்கள் ஒவ்வொன்றிலும் 5 பிரிவுகளும், வவுனியாவில் 4 பிரிவுகளும் உள்ளன. இவற்றின் பட்டியலைக் கீழே காணலாம்.
# பிரதேச செயலாளர் பிரிவுகளின் பட்டியல் - வட மாகாணம், இலங்கை

## யாழ்ப்பாண மாவட்டம்

1. ஊர்காவற்றுறை பிரதேச செயலாளர் பிரிவு
1. சங்கானை பிரதேச செயலாளர் பிரிவு
1. சண்டிலிப்பாய் பிரதேச செயலாளர் பிரிவு
1. தெல்லிப்பழை பிரதேச செயலாளர் பிரிவு
1. உடுவில் பிரதேச செயலாளர் பிரிவு
1. கோப்பாய் பிரதேச செயலாளர் பிரிவு
1. கரவெட்டி பிரதேச செயலாளர் பிரிவு
1. மருதங்கேணி பிரதேச செயலாளர் பிரிவு
1. பருத்தித்துறை பிரதேச செயலாளர் பிரிவு
1. சாவகச்சேரி பிரதேச செயலாளர் பிரிவு
1. நல்லூர் பிரதேச செயலாளர் பிரிவு
1. யாழ்ப்பாணம் பிரதேச செயலாளர் பிரிவு
1. வேலணை பிரதேச செயலாளர் பிரிவு
1. நெடுந்தீவு பிரதேச செயலாளர் பிரிவு
1. காரைநகர் பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - வட மாகாணம், இலங்கை

## கிளிநொச்சி மாவட்டம்

1. பச்சிலைப்பள்ளி பிரதேச செயலாளர் பிரிவு
1. கண்டாவளை பிரதேச செயலாளர் பிரிவு
1. கரைச்சி பிரதேச செயலாளர் பிரிவு
1. பூநகரி பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - வட மாகாணம், இலங்கை

## முல்லைத்தீவு மாவட்டம்

1. துணுக்காய் பிரதேச செயலாளர் பிரிவு
1. மாந்தை கிழக்கு பிரதேச செயலாளர் பிரிவு
1. புதுக்குடியிருப்பு பிரதேச செயலாளர் பிரிவு
1. ஒட்டுசுட்டான் பிரதேச செயலாளர் பிரிவு
1. கரைதுறைப்பற்று பிரதேச செயலாளர் பிரிவு
1. மணலாறு பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - வட மாகாணம், இலங்கை

## மன்னார் மாவட்டம்

1. மடு பிரதேச செயலாளர் பிரிவு
1. மன்னார் நகரம் பிரதேச செயலாளர் பிரிவு
1. மாந்தை மேற்கு பிரதேச செயலாளர் பிரிவு
1. முசலி பிரதேச செயலாளர் பிரிவு
1. நானாட்டான் பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - வட மாகாணம், இலங்கை

## வவுனியா மாவட்டம்

1. வவுனியா பிரதேச செயலாளர் பிரிவு
1. வவுனியா வடக்கு பிரதேச செயலாளர் பிரிவு
1. வவுனியா தெற்கு பிரதேச செயலாளர் பிரிவு
1. வெங்கலச்செட்டிக்குளம் பிரதேச செயலாளர் பிரிவு
# வேலணை பிரதேச செயலாளர் பிரிவு

**வேலணை பிரதேச செயலாளர் பிரிவு** அல்லது **தீவுப்பகுதி தெற்கு பிரதேச செயலாளர் பிரிவு** இலங்கையின் வடக்கு மாவட்டமான யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் மேற்கில் அமைந்துள்ள தீவுகளில், நயினாதீவு, புங்குடுதீவு, மண்டைதீவு, சிறுத்தீவு, வேலணைத்தீவின் தென் பகுதி ஆகியவற்றை உள்ளடக்கியுள்ளது. இப் பிரிவு 50 கிராம அலுவலர் பிரிவுகளாகப் பிரிக்கப்பட்டுள்ளன.  
இப் பிரிவின் பரப்பளவு 78 சதுர கிலோமீட்டர் ஆகும்.
# ஊர்காவற்றுறை பிரதேச செயலாளர் பிரிவு

**ஊர்காவற்றுறை பிரதேச செயலாளர் பிரிவு** அல்லது **தீவுப்பகுதி வடக்கு பிரதேச செயலாளர் பிரிவு** இலங்கையின் வடபகுதியில் அமைந்துள்ள யாழ்ப்பாண மாவட்டத்தில் உள்ளது. இப் பிரிவு யாழ்ப்பாணக் குடாநாட்டுக்கு மேற்குத் திசையில் உள்ள தீவுக் கூட்டங்களில், அனலைதீவு, எழுவைதீவு, பருத்தித்தீவு, காரைநகர், வேலணைத்தீவின் வடக்குப் பகுதி ஆகியவற்றை உள்ளடக்கியுள்ளது. இப் பிரிவு 24 கிராம அலுவலர் பிரிவுகளைக் கொண்டுள்ளது. இவற்றுள் அனலைதீவில் 2 பிரிவுகளும், எழுவைதீவில் ஒன்றும், காரைநகரில் 9 பிரிவுகளும், வேலணைத்தீவில் 12 பிரிவுகளும் உள்ளன. இதன் நிர்வாகத் தலைமையகம் ஊர்காவற்றுறையில் அமைந்துள்ளது.  
இது 30 சதுர கிலோமீட்டர் பரப்பளவு கொண்டது.
# உடுவில் பிரதேச செயலாளர் பிரிவு

**உடுவில் பிரதேச செயலாளர் பிரிவு** அல்லது **வலிகாமம் தெற்கு பிரதேச செயலாளர் பிரிவு** (*Valikamam South Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமம் பிரிவில் அமைந்துள்ளது. இப் பிரிவு துணை நிர்வாக அலகுகளாக 30 கிராம அலுவலர் பிரிவுகளைக் கொண்டுள்ளது. உடுவில், சுன்னாகம், சங்குவேலி, கந்தரோடை, ஏழாலை, புன்னாலைக்கட்டுவன், குப்பிளான், ஈவினை, இணுவில், தாவடி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. நாற்புறமும் நிலத்தால் சூழப்பட்ட இப் பிரிவின் வடக்கில் தெல்லிப்பழை பிரதேச செயலாளர் பிரிவும், மேற்கில் சண்டிலிப்பாய் பிரதேச செயலாளர் பிரிவும், தெற்கில் நல்லூர் பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவும் அமைத்துள்ளன.  
இப்பிரிவு 30 சதுர கிலோமீட்டர் பரப்பளவைக் கொண்டது ஆகும்.
# உடுவில் பிரதேச செயலாளர் பிரிவு

## முகவரி

வலிகாமம் தெற்கு பிரதேச செயலகம்,
உடுவில் கிழக்கு,
சுன்னாகம்,
இலங்கை
# வள்ளங்களி

**வள்ளங்களி** அல்லது **வள்ளம் களி** என்பது தென்னிந்தியாவின் கேரள மாநிலத்தில் ஆண்டுதோறும் நடைபெறும் ஒரு படகுப்போட்டி ஆகும். (வள்ளம் = படகு, களி = களியாட்டம், விளையாட்டு). இது அறுவடைத் திருவிழாவான ஓணத்தின் போது நடைபெறும். சுருளன் வள்ளம், இருட்டுகுத்தி வள்ளம், ஓடி வள்ளம், வெப்பு வள்ளம் (வைப்புவள்ளம்), வடக்கந்நோடி வள்ளம், கொச்சுவள்ளம என பல வகையான வள்ளங்களுக்கு இப்போட்டிகள் நடைபெறும். எனினும் இவற்றில் சுண்டன் வள்ளம் வள்ளங்களி மிகவும் புகழ்பெற்றது.
# வள்ளங்களி

## புகழ்பெற்ற வள்ளங்களிகள்

- நேரு கோப்பை வள்ளங்களி
- சம்பக்குளம் மூலம் வள்ளங்களி
- ஆறன்முள உத்திரட்டாதி வள்ளங்களி
- பாயிப்பாடு ஜலோத்ஸவம்
- இந்திராகாந்தி வள்ளங்களி, (எர்ணாகுளம்)
# வள்ளங்களி

## கேரளத்தில் மற்ற வள்ளங்களிகள்

- ஆலப்புழா சுற்றுலா வளர்ச்சிக் கழக வள்ளம் களி, ஆலப்புழா
- ராஜீவ் காந்தி வள்ளங்களி
- நீராட்டுபுறம் பம்ப வள்ளங்களி
- குமரகம் வள்ளங்களி
- கருவாற்ற வள்ளங்களி
- கவணாற்றிங்கரை வள்ளங்களி
- குமரகம் அர்ப்பூக்கரை வனிதா ஜலமேளா
- கோட்டயம் மகாத்மா வள்ளம் களி
- தாழத்தங்காடி வள்ளங்களி, கோட்டயம்
- கோட்டப்புறம் வள்ளங்களி
- கொடுங்கல்லூர் - குமாரனாசான் ஸ்மாரக வள்ளங்களி
# கோப்பாய் பிரதேச செயலாளர் பிரிவு

**கோப்பாய் பிரதேச செயலாளர் பிரிவு** அல்லது **வலிகாமம் கிழக்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. அச்சுவேலி, ஆவரங்கால், இடைக்காடு, இருபாலை, கல்வியங்காடு, கோப்பாய், நவக்கிரி, நீர்வேலி, பத்தமேனி, புத்தூர், சிறுப்பிட்டி, தம்பாலை, கதிரிப்பாய், ஊரெழு, உரும்பிராய், வளலாய், வாதரவத்தை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இந்தியப் பெருங்கடல் இதன் வடக்கு எல்லையாக உள்ளது. மேற்கில் தெல்லிப்பழை, உடுவில், நல்லூர் ஆகிய பிரதேச செயலாளர் பிரிவுகளும், தெற்கில் நல்லூர் பிரதேச செயலாளர் பிரிவும், கிழக்கில் சாவகச்சேரி பிரதேச செயலாளர் பிரிவுடன் தொண்டைமானாறு நீரேரி, உப்பாறு நீரேரி என்பனவும் உள்ளன.  
இதன் பரப்பளவு 102 சதுர கிலோமீட்டர் ஆகும்.
# நல்லூர் பிரதேச செயலாளர் பிரிவு

**நல்லூர் பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. அரியாலை, கந்தர்மடம், கொக்குவில், கோண்டாவில், நல்லூர், திருநெல்வேலி, வண்ணார்பண்ணை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப் பிரிவின் தெற்குப் பகுதியில் யாழ்ப்பாண மாநகரமும் நீரேரியும் அமைந்திருக்கின்றன. வடக்கு எல்லையில் உடுவில் பிரதேச செயலாளர் பிரிவு உள்ளது. மேற்கில் சண்டிலிப்பாய், யாழ்ப்பாணம் ஆகிய பிரதேச செயலாளர் பிரிவுகளும், கிழக்கில் கோப்பாய் பிரதேச செயலாளர் பிரிவும் உள்ளன.  
இது 38 சதுர கிலோமீட்டர் பரப்பளவைக் கொண்டது.